[ca] El propòsit d'aquesta recerca va ser conèixer i valorar la percepció de qualitat organitzativa en les regates de vela lleugera al circuit català, per tal de donar eines i fonaments per contribuir a la millora contínua d'aquest servei. La falta d'estudis al respecte i diverses evidències sobre la necessitat d'explorar aquest camp (Renom, 2007), van motivar el present treball. Amb aquesta finalitat es van proposar cinc tipus d'anàlisi: (1) perfilar la valoració i la importància que els usuaris principals del servei (regatistes i entrenadors) donen als diferents factors organitzatius; (2) comparar els resultats entre els dos col·lectius; (3) relacionar els resultats de valoracions i importàncies per a cada aspecte organitzatiu, mitjançant una anàlisi tipus IPA (Importance-Performance Analysis) (Ábalo, Varela, i Rial, 2006), per determinar el tipus d'acció més adequada per a cada cas; (4) analitzar les correlacions entre totes les variables per explorar l'estat global de la qualitat en l'organització de regates i les possibles dimensions que la determinen; (5) i finalment, una anàlisi psicomètrica dels qüestionaris dissenyats i emprats, determinant les seves garanties, així com la seva fiabilitat. Aquesta eina (Navigaqualit), va ser elaborada a partir de les aportacions d'experts obtingudes en un estudi preliminar (Palatzi, 2010). Fonamentada en tres blocs de preguntes i basant-se en les fases de desenvolupament de l'esdeveniment (CCJOR, 2006), es va seguir una seqüenciació cronològica, segons la lògica dels moments de la veritat (Carlzon, 1991). Per l'actual recerca es va utilitzar una mostra de 135 casos (119 regatistes i 16 entrenadors). Tot i les diferències entre les respostes dels dos col·lectius, va ser factible considerar-los com a una sola mostra. Entre els resultats obtinguts cal destacar l'alt grau d'exigència dels usuaris i que la gran majoria dels factors organitzatius requerien d'accions de millora. Pel que fa al qüestionari dissenyat, es va confirmar la idoneïtat del seu ús, especialment la part que mesura el grau de satisfacció, que va presentar una alta fiabilitat. El Navigaqualit va permetre explorar la qualitat organitzativa de les regates del circuit català de vela lleugera i podria resultar una eina amb gran potencial.

[en] The purpose of this study was to know and assess the perception on the organization quality of light regattas in the Catalonian circuit so as to provide the foundations and tools necessary for the continuous improvement of this service. The lack of studies on this theme and the evidence about the need to explore this field, motivated this investigation. To this end, five types of analysis were undertaken: (1) the assessment of the value and importance given by the regatta participants (racers and coaches) to different organizational factors; (2) the comparison of the assessment results of both collectives; (3) the analysis of the all the organization aspects stemming from step 1, through a type IPA (Importance-Performance Analysis) in order to determine the type of action more appropriate in each case; (4) the correlation among all the variable in order to explore the general state of affairs of the quality of organization of regattas and the possible dimensions that determine such quality; and (5) the psychometric analysis of the questionnaires designed and applied in order to determine their validity and reliability. The latter (Navigaqualit) was developed from the contributions of experts in a previous pilot study. Starting with three sets of questions and based on the three stages of development of the regatta events, a chronological sequence was followed according to the logic of the "moments of truth". This study's sample consisted of 135 participants (119 racers and 16 coaches). Despite the differences in the responses between both groups, it was considered feasible to group them in a single sample. Among the results, it is worth mentioning the users' high degree of exigency, as well as the fact that the vast majority of the organizational factors were deemed in the need of improvement. Concerning the questionnaire, its validity and reliability were confirmed, particularly the section that measures the degree of satisfaction, which presented a high degree of reliability. The Navigaqualit allowed to explore the organizational quality of regattas in the sailing Catalonian circuit and could become a tool with great potential.